Základná škola Nižné Repaše, 053 71 Nižné Repaše 107

**Príloha č. 2 ku Školskému poriadku pre žiakov**

**Opatrenia proti šíreniu legálnych (tabak a alkohol) a nelegálnych drog v**

**školskom prostredí**

 **Túto prílohu č. 2 ku Školskému poriadku pre žiakov vydáva riaditeľ** ZŠ Nižné Repaše, v zmysle vyhlášky č. 320/2008 o základnej škole v znení neskorších predpisov a

zákona č. 377/2004 v **záujme zamedziť užívanie a šírenie drog a ostatných návykových**

**látok v škole** a súčasne v záujme zachovania všetkých práv dotknutých osôb. Dotknutými

osobami sú žiaci ZŠ Nižné Repaše.

 Prevencia drogových závislostí vychádza z článku 33 Dohovoru o právach dieťaťa a

Európskej protidrogovej stratégie. Týka sa realizácie preventívnych opatrení na úrovni škôl a

školských zariadení, priorít rezortu školstva, výchovno-vzdelávacích projektov a programov.

Článok 33 Dohovoru o právach dieťaťa hovorí, že každé dieťa má právo na ochranu

pred používaním narkotík a psychotropných látok a pred zapojením do ich výroby a

distribúcie.

**Žiakom je zakázané:**

a) **fajčiť** v priestoroch školy, v areáli školy a pri činnostiach organizovaných školou,

b) **prinášať** do školy alebo na činnosti organizované školou **alkoholické nápoje,**

**návykové látky (drogy)** a iné zdraviu škodlivé látky, **požívať ich** v škole alebo pri

činnostiach organizovaných školou, **byť pod ich vplyvom** v škole, pri činnostiach

organizovaných školou,

c) **prechovávať** návykové látky v škole, areáli školy, ako aj na akciách organizovaných

školou,

d) **prinášať a distribuovať** (dávať, predávať) alkohol a iné návykové látky (drogy)

ďalším osobám, v škole alebo pri činnostiach organizovaných školou.

**Čl. 1**

**Postup pri riešení požitia alkoholu**

1. Ak má pedagogický zamestnanec podozrenie, že žiak požil alkohol v súlade s § 58

ods. 3 zákona č. 245/2008 Z. z. o výchove a vzdelávaní (školský zákon) a o zmene

a doplnení niektorých zákonov, môže použiť ochranné opatrenie, ktorým je okamžité

vylúčenie žiaka z výchovy a vzdelávania, umiestnením žiaka do samostatnej

miestnosti za prítomnosti pedagogického zamestnanca. Riaditeľ školy bezodkladne

privolá zákonného zástupcu žiaka, prípadne zdravotnú pomoc a príslušné oddelenie

Policajného zboru SR.

2. O dôvodoch a priebehu ochranného opatrenia vyhotoví riaditeľ školy písomný

záznam.

3. Porušenie školského poriadku sa prerokuje na pedagogickej rade a žiakovi, ktorý sa

previnil proti školskému poriadku, sa uloží výchovné opatrenie v súlade s čl. VI bod 5

Školského poriadku pre žiakov.

4. Rozhodnutie pedagogickej rady o výchovnom opatrení sa zašle zákonnému

zástupcovi.

5. Pri stave opitosti, kedy je žiak ohrozený na živote alebo ohrozuje svoje okolie,

závažným spôsobom narušuje školské vyučovanie, je privolaná rýchla zdravotnícka

pomoc, prípadne polícia a bezodkladne zákonný zástupca žiaka.

**Čl. 2**

**Postup pri riešení fajčenia**

1. Ak sa žiak previní proti školskému poriadku tým, že nerešpektuje zákaz fajčenia,

triedny učiteľ upovedomí preukázateľným spôsobom zákonného zástupcu žiaka a z pohovoru

vyhotoví zápisnicu.

2. Triedny učiteľ na pohovore upovedomí zákonného zástupcu s navrhovaným

výchovným opatrením, ktoré bude následne prerokované na zasadnutí pedagogickej

rady.

3. Porušenie školského poriadku sa prerokuje na pedagogickej rade a žiakovi, ktorý sa

previnil proti školskému poriadku, sa uloží výchovné opatrenie v súlade s čl. VI bod

5 Školského poriadku pre žiakov.

4. Rozhodnutie pedagogickej rady o výchovnom opatrení sa zašle zákonnému

zástupcovi.

**Čl. 3**

**Postup pri riešení užívania iných návykových látok**

1. Ak má pedagogický zamestnanec podozrenie, že žiak je pod vplyvom nelegálnych

návykových látok alebo ich užíva v súlade s § 58 ods. 3 zákona č. 245/2008 Z. z.

o výchove a vzdelávaní (školský zákon) a o zmene a doplnení niektorých zákonov,

môže použiť ochranné opatrenie, ktorým je okamžité vylúčenie žiaka z výchovy

a vzdelávania, umiestnením žiaka do samostatnej miestnosti za prítomnosti

pedagogického zamestnanca. Riaditeľ školy bezodkladne privolá zákonného zástupcu

žiaka, zdravotnú pomoc a príslušné oddelenie Policajného zboru SR.

2. O dôvodoch a priebehu ochranného opatrenia vyhotoví riaditeľ školy písomný

záznam.

3. Porušenie školského poriadku sa prerokuje na pedagogickej rade a žiakovi, ktorý sa

previnil proti školskému poriadku, sa uloží výchovné opatrenie v súlade s čl. VI bod

5 Školského poriadku pre žiakov.

4. Rozhodnutie pedagogickej rady o výchovnom opatrení sa zašle zákonnému

zástupcovi.

**Čl. 4**

**Postup pri riešení prechovávania legálnych (alkohol a tabak) a nelegálnych návykových**

**látok**

1. Ak má pedagogický zamestnanec podozrenie, že žiak prechováva návykové látky,

vyzve žiaka, aby vybral návykové látky z osobných vecí, nedotýkal sa ich a okamžite

kontaktuje zákonného zástupcu žiaka a príslušné oddelenie Policajného zboru SR.

2. O priebehu situácie sa vyhotoví zápisnica, ktorú podpíše zákonný zástupca žiaka.

3. Porušenie školského poriadku sa prerokuje na pedagogickej rade a žiakovi, ktorý sa

previnil proti školskému poriadku, sa uloží výchovné opatrenie v súlade s čl. VI bod

5 Školského poriadku pre žiakov.

4. Rozhodnutie pedagogickej rady o výchovnom opatrení sa zašle zákonnému

zástupcovi.

 **Príloha č. 2 ku Školskému poriadku pre žiakov** bola prerokovaná pedagogickou radou ZŠ Nižné Repaše dňa 7.9.2015. Je záväzná pre všetkých žiakov školy. S jej obsahom budú

oboznámení žiaci na triednických hodinách, z ktorých sa vyhotoví prezenčná listina s

podpismi žiakov. Zákonní zástupcovia žiaka budú oboznámení s obsahom Prílohy č. 2 na

plenárnej schôdzi rodičovského združenia.

Príloha č. 2 k Školskému poriadku nadobúda účinnosť dňom 8.9.2015

V Nižných Repašoch 7.9.2015

 Mgr. Peter Demo

 riaditeľ školy